|  |  |  |  |
| --- | --- | --- | --- |
| **Saksframlegg** |  | |  |
|  |  | |
|  |  | |
|  |  |  | |

**Saksgang:**

|  |  |
| --- | --- |
| **Styre** | **Møtedato** |
| Styret Helsetjenestens driftsorganisasjon for nødnett HF | 22. mars 2024 |

**SAK 12-2024**

**Beslutningssak – Virksomhetsrapport per februar**

***Forslag til vedtak:***

1. Styret tar virksomhetsrapport per februar til etterretning

Gjøvik, 15.03.2024

Lars Erik Tandsæther

Administrerende direktør

# Administrerende direktørs anbefaling

Administrerende direktør anbefaler at

* Styret tar virksomhetsrapporten til etterretning

# Oppsummering og vurdering

HDO har per februar ingen åpne risikoer som rapporteres til styret.

Foretaket opprettholder fokuset på aktiv tilpasning til den nye organisasjonsstrukturen og de tilhørende forventningene om å implementere nye arbeidsmetoder. Det er i perioden ansatt tre nye medarbeidere, én informasjonssikkerhetsrådgiver og to fullstack-utviklere. Det pågår fem ytterligere rekrutteringer.

Arbeidet med tiltak for å redusere antall AML-brudd videreføres, herunder gjennomføring av nevnte rekrutteringer for å sikre tilstrekkelig med ressurser i fordelingen av oppgaver, innføring av fleksitidsordning for økt mulighet til å følge opp arbeidsbelastning, og utarbeidelse av jobbarkitektur som skal gi en oversikt over foretakets stillinger, roller og kompetansebehov.

I forbindelse med utrulling av MPOS – plassbesparende, sikrere og mer stabil teknologi for lyd i kontrollromsløsningen ICCS - har HDO i lengre tid rapportert på utfordringer med lyd på AMK-sentraler. Utfordringene er nå løst gjennom justering av firmware, og løsningen kvalitetssikret i pilot. Utrulling av ny firmware vil gjennomføres i uke 10.

Innhenting av erfaringer og innspill fra brukermiljøene gir verdifull innsikt, og arbeidet med dette har fortsatt i perioden. Det er blant annet gjennomført brukerforum for Kontrollrom, med fokus på både bruk av ICCS, og konfigurasjonsmuligheter i den nye LifeX-løsningen. Videre er det gjennomført en markedsundersøkelse til hensikt å kartlegge potensiale for bruk av video fra ambulanse i forbindelse med pågående anskaffelse av mobile videoenheter og software for videoassistert beslutningsstøtte. Resultatene fra undersøkelsen brukes til å gjøre justeringer i kravspesifikasjon for å sikre en avtale som i størst mulig grad svarer til brukernes behov.

HDO fortsetter breddingen av reserveløsning for telefoni, og for å støtte kundene i ibruktakelsen av løsningen er det utarbeidet en e-læringsmodul som vil bli publisert i mars.

Utover arbeid med større leveranser til KAK- og Medielogg-prosjektene, opprettholder HDOs plattformressurser kontinuerlig fokus på automatisering for å understøtte arbeidet med effektivisering både internt i foretaket og ute blant kundene. HDO opprettholder 100 % oppetid for sin tjenesteplattform i perioden.

Vedlegg:

* Vedlegg 1 sak 12-2024 Virksomhetsrapport per februar